РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 6
от заседание на комисия „Информационни технологии, натовареност и съдебна статистика“ към съдийската колегия на Висшия съдебен съвет, изпълняваща функциите на Висш съдебен съвет съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.),
проведено на 20 юни 2024 г.

Днес, 20 юни 2024 г. от 11:00 часа се проведе заседание на комисия „Информационни технологии, натовареност и съдебна статистика“ към съдийската колегия на Висшия съдебен съвет, в състав:
    ПРЕДСЕДАТЕЛ:
    ЗАМ.-ПРЕДСЕДАТЕЛИ
   
    ЧЛЕНОВЕ:
    	ДАНИЕЛА МАРЧЕВА
АТАНАСКА ДИШЕВА 
БОЯН НОВАНСКИ
СЕВДАЛИН МАВРОВ
ДРАГОМИР КОЯДЖИКОВ - отсъства 
	
От администрацията на Висшия съдебен съвет присъства експертният сътрудник към комисията: Георги Бошнаков – директор на дирекция „ИТСС“, Арсения Тодорова – началник отдел „САСКСМ“, дирекция „ИТСС“ и Ива Иванова – гл. експерт – статистически анализ, отдел „САСКСМ“, дирекция „ИТСС“. 

Заседанието протече при следния дневен ред:

	- Натовареност и съдебна статистика:
1. Проект на изменение на Приложение „Справка_съдебно дело“ към Заявка за промяна в ЕИСС във връзка с решение по протокол № 4/16.05.2024 г., т. 1 на КИТНСС.

	2. Доклад от г-жа Христина Тодорова - директор на дирекция „Международна дейност и протокол“ относно извадка от въпросника за оценяване на Европейска комисия за ефективност на правосъдието (CEPEJ) за целите на Проучване на CEPEJ в рамките на Информационното табло на ЕС в областта на правосъдието - данни за 2023 година.

	3. Писмо от г-н Алексей Трифонов – и.ф. председател на Софийски градски съд ведно с докладна записка от г-жа Христина Кирилова - завеждащ служба – „Съдебно деловодство – досъдебно производство“ във връзка с решение по т. 7, протокол № 4/16.05.2024 г. на КИТНСС. 
	(Писмо с вх. № ВСС – 7185/07.06.2024 г.)

- Информационни технологии:

4. Предложение от г-н Георги Бошнаков – директор на дирекция „ИТСС“ към СК на ВСС.
(Писмо вх. № ВСС – 8497/18.06.2024 г.)

	5. Писмо от г-жа Ирена Първанова–директор на дирекция „Добро управление“ и ръководител на УО на ОПАК в АМС относно разпореждане № 50528/04.04.2024 г. на Софийски районен съд.
	(Писмо вх. № ВСС – 8897/17.06.2024 г.)

6. Писмо от г-жа Маргарита Радкова – директор на дирекция „Бюджет и финанси“ в СК на ВСС относно изразяване на становище по искане на Районен съд – Генерал Тошево за осигуряване на средства за закупуване на програмен модул към системата JES – Съдебно изпълнение „JesNRZ – експорт от JES към Информационната система за единната входна точка за запорите“.
(Писмо вх. № ВСС – 8624/10.06.2024 г.)

7. Писмо от г-н Станислав Цветков – председател на Районен съд – Севлиево относно отпускане на средства за закупуване програмен модул към системата JES – Съдебно изпълнение „Електронни справки чрез REGIX“ и на програмен модул към системата JES – Съдебно изпълнение „JesNRZ – експорт от JES към Информационната система за единната входна точка за запорите“.
(Писмо вх. № ВСС – 8681/10.06.2024 г.)

8. Писмо от г-жа Мария Берберова-Георгиева – председател на Районен съд – Несебър относно отпускане на средства за закупуване, доставка, монтаж и двугодишна подръжка на Система за видеоконференция за събиране на доказателства по трансгранични дела и дела със задължани лица.
(Писмо вх. № ВСС – 8675/10.06.2024 г.)

9. Писмо от г-н Пламен Димитров– председател на Окръжен съд –Силистра относно отпускане на средства за закупуване на климатици за работни помещения.
(Писмо вх. № ВСС – 8679/10.06.2024 г.)

10. Писмо от г-н Пламен Димитров– председател на Окръжен съд –Силистра относно отпускане на средства за закупуване на 2 бр. климатици за сървърно помещение.
(Писмо вх. № ВСС – 8679/10.06.2024 г.)

11. Писмо от г-н Александър Ангелов  – председател на Софийски районен съд (СРС) относно разрешение за закупуване на компютърна техника за Службата по вписванията към СРС и за извършване на корекция в бюджетната сметка на СРС.
  (Писмо вх. № ВСС- 7755/14.06.2024 г., във връзка с решение по протокол № 5/06.06.2024 г., т. 12)

12. Писмо от г-н Добромир Андреев – председател на Административен съд –София-град относно отпускане на средства за закупуване на лицензи. 
(Писмо вх. № ВСС – 8864/14.06.2024 г.)

-	Други:

13. Предложение от г-жа Даниела Марчева-член на ВСС във връзка с осигуряване на персонални компютри за съдебните центрове за медиация, по Реформа 3 „Разширяване на използването на алтернативни способи за разрешаване на спорове и въвеждане на медиация, задължителна по някои видове дела“ от Плана за възстановяване и устойчивост.

14. Доклад от г-жа Даниела Марчева-член на ВСС във връзка с проект „Разработка и внедряване в съдебната система на софтуер за ускорено създаване и възпроизвеждане на актове и други документи чрез диктовка и автоматично конвертиране на гласов запис в текст /voice-to-text/ и съпътстващи системи за обработка“.

15. Решение по т. 3 от протокол № 14/12.06.2024 г. на комисия „Бюджет и финанси“ към СК на ВСС относно предоставяне на обосновани и остойностени предложения за нови дейности и/или щатни бройки за периода 2025 – 2027 г., които не са предвиждани по бюджета на СК на ВСС, както и подробен доклад  описващ стратегическите и оперативни цели, както и ползите/ефекта за обществото и очакваните резултати от изпълняваните задачи, в съответствие с направените от комисията предложения и съгласно приетата от ПВСС - Методология за програмно бюджетиране в съдебната власт.

16. Писмо от Министерство на правосъдието относно изпълнение на Етап 216 „Публикуване на четири годишни анализа на прилагането на правилата за електронно правосъдие в ГПК и НПК от Националния план за възстановяване н и устойчивост.
(Писмо с вх. № ВСС – 9444/11.06.2024 г.)

17. Отчетен доклад за дейността на отдел „МРЦИС“, дирекция „ИТСС“.

18. Съгласуване на длъжностна характеристика за длъжността „Сътрудник на комисия – информационно обслужване“ в отдел „ИО“, дирекция „ИТСС“ към СК на ВСС.

	По дневния ред:

	- Натовареност и съдебна статистика:

	1. ОТНОСНО: Проект на изменение на Приложение „Справка_съдебно дело“ към Заявка за промяна в ЕИСС във връзка с решение по протокол № 4/16.05.2024 г., т. 1 на КИТНСС.

Комисия „Информационни технологии, натовареност и съдебна статистика“ към съдийската колегия на Висшия съдебен съвет, изпълняваща функциите на Висш съдебен съвет съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.)
Р Е Ш И:

 1.1. Внася за обсъждане въпроса за необходимостта от генериране на статистически данни в ЕИСС за извършване на анализ на данните от модул „Натовареност“ в ЕИСС, в заседание на съдийската колегия на Висшия съдебен съвет, насрочено за 02.07.2024 г.
2. ОТНОСНО: Доклад от г-жа Христина Тодорова - директор на дирекция „Международна дейност и протокол“ относно извадка от въпросника за оценяване на Европейска комисия за ефективност на правосъдието (CEPEJ) за целите на Проучване на CEPEJ в рамките на Информационното табло на ЕС в областта на правосъдието - данни за 2023 година.

Комисия „Информационни технологии, натовареност и съдебна статистика“ към съдийската колегия на Висшия съдебен съвет, изпълняваща функциите на Висш съдебен съвет съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.)
Р Е Ш И:

2.1. Приема изготвените отговори по въпросника за оценяване на Европейска комисия за ефективност на правосъдието (CEPEJ) за целите на Проучване на CEPEJ в рамките на Информационното табло на ЕС в областта на правосъдието - данни за 2023 г., които са от компетентността на комисията. 
	
2.2. Изготвените отговори да се предоставят на дирекция „Международна дейност и протокол“ в администрацията на съдийската колегия на Висшия съдебен съвет, за обобщаване. 

	3. ОТНОСНО: Писмо от г-н Алексей Трифонов – и.ф. председател на Софийски градски съд ведно с докладна записка от г-жа Христина Кирилова - завеждащ служба – „Съдебно деловодство – досъдебно производство“ във връзка с решение по т. 7, протокол № 4/16.05.2024 г. на КИТНСС. 
	(Писмо с вх. № ВСС – 7185/07.06.2024 г.)

Комисия „Информационни технологии, натовареност и съдебна статистика“ към съдийската колегия на Висшия съдебен съвет, изпълняваща функциите на Висш съдебен съвет съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.)
Р Е Ш И:

3.1. С оглед изложеното в докладната записка, да се изпрати писмо до г-н Алексей Трифонов – и.ф. председател на СГС с искане за допълнителна информация, в която се посочи правното основание, по силата на което по 77 бр. постъпили частни жалби срещу едно постановление на ВОП, са образувани 77 бр.  ЧНД, причината  76 бр. от тези 77 частни жалби да бъдат ръчно разпределени, както и информация за наличие на сходни случаи, по които е процедирано по идентичен начин.

- Информационни технологии:

4. ОТНОСНО: Предложение от г-н Георги Бошнаков – директор на дирекция „ИТСС“ към СК на ВСС.
(Писмо вх. № ВСС – 8497/18.06.2024 г.)

Комисия „Информационни технологии, натовареност и съдебна статистика“ към съдийската колегия на Висшия съдебен съвет, изпълняваща функциите на Висш съдебен съвет съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.)
Р Е Ш И:

4.1. Изразява положително становище по направеното предложение от г-н Георги Бошнаков – директор на дирекция „ИТСС“ в  АСКВСС.

4.2. Изпраща предложението на Георги Бошнаков – директор на дирекция „ИТСС“ в  АСКВСС на комисия „Съдебна администрация“ към СК на ВСС, по компетентност.

	5. ОТНОСНО: Писмо от г-жа Ирена Първанова–директор на дирекция „Добро управление“ и ръководител на УО на ОПАК в АМС относно разпореждане № 50528/04.04.2024 г. на Софийски районен съд.
	(Писмо вх. № ВСС – 8897/17.06.2024 г.)

Комисия „Информационни технологии, натовареност и съдебна статистика“ към съдийската колегия на Висшия съдебен съвет, изпълняваща функциите на Висш съдебен съвет съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.)
Р Е Ш И:

5.1. Приема за сведение писмото от г-жа Ирена Първанова–директор на дирекция „Добро управление“ и ръководител на УО на ОПАК в АМС.

	6. ОТНОСНО: Писмо от г-жа Маргарита Радкова – директор на дирекция „Бюджет и финанси“ в СК на ВСС относно изразяване на становище по искане на Районен съд – Генерал Тошево за осигуряване на средства за закупуване на програмен модул към системата JES – Съдебно изпълнение „JesNRZ – експорт от JES към Информационната система за единната входна точка за запорите“.
	(Писмо вх. № ВСС – 8624/10.06.2024 г.)
	
Комисия „Информационни технологии, натовареност и съдебна статистика“ към съдийската колегия на Висшия съдебен съвет, изпълняваща функциите на Висш съдебен съвет съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.)
Р Е Ш И:

6.1. Не възразява да бъде въведен програмен продукт модул „JеsNRZ“ експорт от JES към „Информационната система за единната входна точка за запорите“ от административния ръководител на Районен съд – Генерал Тошево, ведно с едногодишна поддръжка за сумата от 600 лв. общо, при наличие на финансови средства. 

6.2. Изпраща решението по т. 6.1, ведно с мотивиран доклад на комисия „Бюджет и финанси“ към СК на ВСС, по компетентност. 

	7. ОТНОСНО: Писмо от г-н Станислав Цветков – председател на Районен съд – Севлиево относно отпускане на средства за закупуване програмен модул към системата JES – Съдебно изпълнение „Електронни справки чрез REGIX“ и на програмен модул към системата JES – Съдебно изпълнение „JesNRZ – експорт от JES към Информационната система за единната входна точка за запорите“.
(Писмо вх. № ВСС – 8681/10.06.2024 г.)

Комисия „Информационни технологии, натовареност и съдебна статистика“ към съдийската колегия на Висшия съдебен съвет, изпълняваща функциите на Висш съдебен съвет съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.)
Р Е Ш И:

7.1. Не възразява закупуването на програмен продукт „Електронни справки чрез Regix“ към програмен продукт JES Съдебно изпълнение „Електронни справки чрез Regix“ и на програмен модул към системата JES – Съдебно изпълнение „JES NRZ-Експорт от JES към Информационната система за единна входна точка за запорите“ от административния ръководител на Районен съд – Севлиево за сумата от 600 лв., при положително становище от страна на комисия „Бюджет и финанси“  към СК на ВСС.

7.2. Изпраща решението по т. 7.1., ведно с мотивиран доклад на комисия „Бюджет и финанси“ към СК на ВСС, по компетентност.

	8. ОТНОСНО:  Писмо от г-жа Мария Берберова-Георгиева – председател на Районен съд – Несебър относно отпускане на средства за закупуване, доставка, монтаж и двугодишна поддръжка на Система за видеоконференция за събиране на доказателства по трансгранични дела и дела със задържани лица.
	(Писмо вх. № ВСС – 8675/10.06.2024 г.)

Комисия „Информационни технологии, натовареност и съдебна статистика“ към съдийската колегия на Висшия съдебен съвет, изпълняваща функциите на Висш съдебен съвет съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.)
Р Е Ш И:
 
8.1. Поради липса на нужните бюджетни средства към този момент и степента на спешност, препоръчва на административния ръководител – председател на Районен съд – Несебър, закупуването на система за видеоконференция, да бъде включено в проектобюджета на съда за следващата година.
 
8.2. Изпраща решението по т. 8.1. на административния ръководител на РС – Несебър, за включване на исканият разход за следващата календарна година. 

	9. ОТНОСНО: Писмо от г-н Пламен Димитров– председател на Окръжен съд – Силистра относно отпускане на средства за закупуване на климатици за работни помещения.
	(Писмо вх. № ВСС – 8679/10.06.2024 г.)

Комисия „Информационни технологии, натовареност и съдебна статистика“ към съдийската колегия на Висшия съдебен съвет, изпълняваща функциите на Висш съдебен съвет съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.)
Р Е Ш И:

9.1. Искането от административния ръководител на Окръжен съд - Силистра за осигуряване на средства за закупуване на нови климатици за работни помещения, не е от компетентност на комисия ИТНСС към СК на ВСС. 

9.2. Връща искането по т. 9.1., на комисия „Бюджет и финанси“ към СК на ВСС, по компетентност. 

	10. ОТНОСНО: Писмо от г-н Пламен Димитров – председател на Окръжен съд – Силистра относно отпускане на средства за закупуване на 2 бр. климатици за сървърно помещение.
	(Писмо вх. № ВСС – 8679/10.06.2024 г.)

Комисия „Информационни технологии, натовареност и съдебна статистика“ към съдийската колегия на Висшия съдебен съвет, изпълняваща функциите на Висш съдебен съвет съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.)
Р Е Ш И:

10.1. Искането от административния ръководител на Окръжен съд – Силистра за осигуряване на средства за закупуване на 2 (два) броя нови климатици за сървърно помещение на обща стойност 2 960 лв. е целесъобразно.
 
10.2. Изпраща решението по т. 10.1., ведно с мотивиран доклад на комисия „Бюджет и финанси“ към СК на ВСС, по компетентност. 

	11. ОТНОСНО:  Писмо от г-н Александър Ангелов  – председател на Софийски районен съд (СРС) относно разрешение за закупуване на компютърна техника за Службата по вписванията към СРС и за извършване на корекция в бюджетната сметка на СРС.
  (Писмо вх. № ВСС- 7755/14.06.2024 г., във връзка с решение по протокол № 5/06.06.2024 г., т. 12)

Комисия „Информационни технологии, натовареност и съдебна статистика“ към съдийската колегия на Висшия съдебен съвет, изпълняваща функциите на Висш съдебен съвет съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.)
Р Е Ш И:

11.1. Във връзка с предстояща доставка на 684 бр. компютърни конфигурации за нуждите на СРС да се изиска от г-н Александър Ангелов  – председател на СРС, допълнителна информация относно планираното разпределение на посочените конфигурации, като се уточни дали исканите 31 бр. компютърни конфигурации за Службата по вписванията към СРС са включени в това разпределение.

	12. ОТНОСНО:  Писмо от г-н Добромир Андреев – председател на Административен съд –София-град относно отпускане на средства за закупуване на лицензи. 
(Писмо вх. № ВСС – 8864/14.06.2024 г.)

Комисия „Информационни технологии, натовареност и съдебна статистика“ към съдийската колегия на Висшия съдебен съвет, изпълняваща функциите на Висш съдебен съвет съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.)
Р Е Ш И:

	12.1. Не възразява на искането от административния ръководител на Административен съд София-град за закупуване на 65 лиценза Windows 11, софтуерен пакет за мрежи, 1 брой VMware vSphere standart 8 и 3 броя Windows server 2022 за сумата от 45 135 лв., при финансова обезпеченост с решение на комисия „Бюджет и финанси“ към СК на ВСС. 

12.2. Изпраща решението по т. 12.1., ведно с мотивиран доклад на комисия „Бюджет и финанси“ към СК на ВСС, по компетентност. 

	13. ОТНОСНО:  Предложение от г-жа Даниела Марчева-член на ВСС във връзка с осигуряване на персонални компютри за съдебните центрове за медиация, по Реформа 3 „Разширяване на използването на алтернативни способи за разрешаване на спорове и въвеждане на медиация, задължителна по някои видове дела“ от Плана за възстановяване и устойчивост.
След осъществения доклад и разисквания,

Комисия „Информационни технологии, натовареност и съдебна статистика“ към съдийската колегия на Висшия съдебен съвет, изпълняваща функциите на Висш съдебен съвет съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.)
Р Е Ш И:

13.1. Във връзка с предстояща доставка на нови компютърни конфигурации за нуждите на съдилищата по ПВУ,  да се отправи запитване до административните ръководители на всички окръжни и районни съдилища относно възможността за осигуряване на средно 1 бр.компютърна конфигурация за обезпечаване работата на всеки от съдебните центрове по медиация към ОС и на поделенията в РС.

	14. ОТНОСНО: Доклад от г-жа Даниела Марчева-член на ВСС във връзка с проект „Разработка и внедряване в съдебната система на софтуер за ускорено създаване и възпроизвеждане на актове и други документи чрез диктовка и автоматично конвертиране на гласов запис в текст /voice-to-text/ и съпътстващи системи за обработка“.
	След осъществения доклад и разисквания,
 
Комисия „Информационни технологии, натовареност и съдебна статистика“ към съдийската колегия на Висшия съдебен съвет, изпълняваща функциите на Висш съдебен съвет съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.)
Р Е Ш И:

 	14.1. Възлага на г-н Г. Бошнаков – директор на дирекция „ИТСС,“ и експертния сътрудник към комисията – г-н М.Младенов – системен администратор в отдел „САСКСМ“, дирекция „ИТСС“, да изготвят становище във връзка с приложената справка по т. 14., касаеща предложенията дадени от съдилищата за усъвършенстване на софтуерния продукт V2T, за необходимостта от  доработка на софтуерния продукт.

	15. ОТНОСНО:  Решение по т. 3 от протокол № 14/12.06.2024 г. на комисия „Бюджет и финанси“ към СК на ВСС относно предоставяне на обосновани и остойностени предложения за нови дейности и/или щатни бройки за периода 2025 – 2027 г., които не са предвиждани по бюджета на СК на ВСС, както и подробен доклад  описващ стратегическите и оперативни цели, както и ползите/ефекта за обществото и очакваните резултати от изпълняваните задачи, в съответствие с направените от комисията предложения и съгласно приетата от ПВСС - Методология за програмно бюджетиране в съдебната власт.

Комисия „Информационни технологии, натовареност и съдебна статистика“ към съдийската колегия на Висшия съдебен съвет, изпълняваща функциите на Висш съдебен съвет съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.)
Р Е Ш И:
 
15.1. Възлага на експертите от дирекция „ИТСС“ в АСКВСС за заседанието на комисията на 04.07.2024 г. да изготвят доклад с обосновани и остойностени предложения за нови дейности, както и нови щатни бройки за дирекцията за периода 2025 – 2027 г., които не са предвиждани по бюджета на СК на ВСС. 

	16. ОТНОСНО:  Писмо от Министерство на правосъдието относно изпълнение на Етап 216 „Публикуване на четири годишни анализа на прилагането на правилата за електронно правосъдие в ГПК и НПК от Националния план за възстановяване н и устойчивост.
(Писмо с вх. № ВСС – 9444/11.06.2024 г.)

Комисия „Информационни технологии, натовареност и съдебна статистика“ към съдийската колегия на Висшия съдебен съвет, изпълняваща функциите на Висш съдебен съвет съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.)
Р Е Ш И:

16.1. Възлага на експертните сътрудници към комисията за следващо заседание да внесат изготвения от дирекция „Правна“ в АСКВСС проект на отговор до МП, за одобрение.

	17. ОТНОСНО: Отчетен доклад за дейността на отдел „МРЦИС“, дирекция „ИТСС“.

Комисия „Информационни технологии, натовареност и съдебна статистика“ към съдийската колегия на Висшия съдебен съвет, изпълняваща функциите на Висш съдебен съвет съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.)
Р Е Ш И:

17.1. Отлага разглеждането на точката за следващо заседание на комисията.

18. ОТНОСНО: Съгласуване на длъжностна характеристика за длъжността „Сътрудник на комисия – информационно обслужване“ в отдел „ИО“, дирекция „ИТСС“ в АСКВСС.

Комисия „Информационни технологии, натовареност и съдебна статистика“ към съдийската колегия на Висшия съдебен съвет, изпълняваща функциите на Висш съдебен съвет съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.)
Р Е Ш И:

18.1. Съгласува длъжностна характеристика за длъжността „Сътрудник на комисия“ в отдел „ИО“, дирекция „ИТСС“ към СК на ВСС.

18.2. Изпраща решението по т. 18.1. на г-н Александър Николов – директор на дирекция „ЧРАТОКИ“ в АСКВСС, за последващи действия.

ПРЕДСЕДАТЕЛ НА КОМИСИЯ 
„ИНФОРМАЦИОННИ ТЕХНОЛОГИИ, НАТОВАРЕНОСТ И СЪДЕБНА СТАТИСТИКА“ КЪМ СК НА ВСС: / п /  
 
				ДАНИЕЛА МАРЧЕВА